CELEX: 32022D0701
Language: da
Date: 2022-05-04 00:00:00
Title: Kommissionens gennemførelsesafgørelse (EU) 2022/701 af 4. maj 2022 om ophævelse af afgørelse 2010/346/EU om beskyttelsesforanstaltninger over for equin infektiøs anæmi i Rumænien (EØS-relevant tekst)

5.5.2022   
               
               
                  DA
               
               
                  Den Europæiske Unions Tidende
               
               
                  L 131/6
               
            
         KOMMISSIONENS GENNEMFØRELSESAFGØRELSE (EU) 2022/701
         af 4. maj 2022
         om ophævelse af afgørelse 2010/346/EU om beskyttelsesforanstaltninger over for equin infektiøs anæmi i Rumænien
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 141, stk. 1, og
         ud fra følgende betragtninger:
         
                     (1)
                  
                  
                     Ved forordning (EU) 2016/429 er Kommissionen tillagt beføjelse til at vedtage gennemførelsesretsakter, hvori der fastsættes midlertidige regler, der supplerer eller udgør et alternativ til reglerne i del IV, afsnit I, kapitel 3, i forordning (EU) 2016/429, for så vidt angår flytninger af specifikke arter eller kategorier af opdrættede landdyr. Disse midlertidige regler kan vedtages, hvis en listeopført sygdom som omhandlet i artikel 9, stk. 1, litra d), i forordning (EU) 2016/429 synes at spredes trods de krav vedrørende flytning, der er fastsat i overensstemmelse med del IV, afsnit I, kapitel 3, afdeling 1-6, i forordning (EU) 2016/429.
                  
               
                     (2)
                  
                  
                     Kommissionens gennemførelsesforordning (EU) 2018/1882 (2) blev vedtaget inden for rammerne af forordning (EU) 2016/429. Equin infektiøs anæmi (EIA) er listeopført i bilaget til gennemførelsesforordning (EU) 2018/1882 og kategoriseret som en listeopført sygdom i henhold til artikel 9, stk. 1, litra d), i forordning (EU) 2016/429.
                  
               
                     (3)
                  
                  
                     Kommissionens afgørelse 2010/346/EU (3) blev vedtaget i medfør af artikel 10, stk. 4, i Rådets direktiv 90/425/EØF (4), og deri fastsættes beskyttelsesforanstaltninger for så vidt angår EIA i Rumænien. Disse beskyttelsesforanstaltninger supplerer de dyresundhedsmæssige betingelser for enhovede dyrs bevægelser inden for Unionen, som blev fastsat i Rådets direktiv 2009/156/EF (5). Direktiv 90/425/EØF er nu blevet ophævet ved Europa-Parlamentets og Rådets forordning (EU) 2017/625 (6), og direktiv 2009/156/EF er nu blevet ophævet ved forordning (EU) 2016/429.
                  
               
                     (4)
                  
                  
                     Afgørelse 2010/346/EU blev vedtaget i 2010, da EIA blev anset for endemisk i Rumænien, og sygdomssituationen i denne medlemsstat udgjorde en dyresundhedsrisiko for dyr af hestefamilien i Unionen.
                  
               
                     (5)
                  
                  
                     I Kommissionens delegerede forordning (EU) 2020/688 (7) fastsættes, blandt andet, dyresundhedsmæssige krav vedrørende flytning af dyr af hestefamilien inden for Unionen. I artikel 22, stk. 1, litra c), i nævnte delegerede forordning fastsættes krav vedrørende EIA, som skal være opfyldt ved afsendelse af dyr af hestefamilien til andre medlemsstater.
                  
               
                     (6)
                  
                  
                     På mødet i februar 2022 i Den Stående Komité for Planter, Dyr, Fødevarer og Foder forelagde Rumænien en situationsrapport for de andre medlemsstater og Kommissionen, som viste, at der i nævnte medlemsstat er sket fremskridt med at udrydde sygdommen, og at visse dele af dets område har været frie for sygdommen i mere end 12 måneder, eller at sygdomsprævalensen har ligget inden for grænser, der overholdes på regionalt plan i andre medlemsstater. Det viser, at det nationale EIA-udryddelsesprogram, der er gennemført i Rumænien, har været effektivt.
                  
               
                     (7)
                  
                  
                     Foranstaltningerne i afgørelse 2010/346/EU er derfor forældede, og de dyresundhedsmæssige krav i delegeret forordning (EU) 2020/688 er nu tilstrækkelige til at sikre en sikker flytning af dyr af hestefamilien mellem medlemsstater.
                  
               
                     (8)
                  
                  
                     Afgørelse 2010/346/EU bør derfor ophæves.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Afgørelse 2010/346/EU ophæves.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 4. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 84 af 31.3.2016, s. 1.
         
            (2)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og -bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).
         
            (3)  Kommissionens afgørelse 2010/346/EU af 18. juni 2010 om beskyttelsesforanstaltninger over for equin infektiøs anæmi i Rumænien (EUT L 155 af 22.6.2010, s. 48).
         
            (4)  Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (EFT L 224 af 18.8.1990, s. 29).
         
            (5)  Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (EUT L 192 af 23.7.2010, s. 1).
         
            (6)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).
         
            (7)  Kommissionens delegerede forordning (EU) 2020/688 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EUT L 174 af 3.6.2020, s. 140).